2.pielikums

Projektu iesniegumu atlases nolikumam

**9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases otrās kārtas pielikumu aizpildīšanas metodika**

**2017**

**9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases otrās kārtas pielikumu aizpildīšanas metodika**

Metodika projekta iesnieguma pielikumu aizpildīšanai (turpmāk – metodika) ir sagatavota ievērojot Ministru kabineta 2016.gada 20.decembra noteikumos Nr.870 “Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases pirmo un otro kārtu” (turpmāk – MK noteikumi) projektu iesniegumu atlases nolikumā (turpmāk – atlases nolikums) un projekta iesniegumu vērtēšanas kritēriju piemērošanas metodikā iekļautos skaidrojumus.

Projekta iesnieguma sagatavošanai izmanto projekta iesnieguma pielikumus, kas pievienoti atlases nolikumam un publicēti sadarbības iestādes tīmekļa vietnē www.cfla.gov.lv. Projekta iesnieguma pielikumu nosaukumus, rādītāju nosaukumus, izmaksu pozīciju nosaukumus nedrīkst mainīt un dzēst.

Projekta iesnieguma pielikumus aizpilda latviešu valodā, datorrakstā. Projekta iesniegumam pievieno visus atlases nolikumā minētos pielikumus un, ja nepieciešams, papildu pielikumus, uz kuriem projekta iesniedzējs atsaucas projekta iesniegumā. Papildu informācija par iesniedzamo dokumentu noformēšanu norādīta atlases nolikuma III. sadaļā “Projektu iesniegumu noformēšanas un iesniegšanas kārtība”.

Aizpildot projekta iesniegumu, jānodrošina projekta iesnieguma veidlapā sniegtās informācijas saskaņotība starp visām projekta iesnieguma veidlapas sadaļām un pielikumiem, kurās tā minēta vai uz kuru atsaucas.

Metodika ir veidota, skaidrojot, kāda informācija projekta iesniedzējam jānorāda attiecīgajos pielikumos. Visi pielikumu aizpildīšanas ieteikumi un paskaidrojumi un atsauces uz normatīvajiem aktiem ir noformēti slīprakstā un “*zilā krāsā*”.

2.pielikums

projekta iesniegumam

|  |
| --- |
| **Finansēšanas plāns** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Finansējuma avots | 2017.gads | 2018.gads | 2019.gads | 2020.gads | 2021.gads | 2022.gads | 2023.gads | **Kopā** | |
|  | Summa | Summa | Summa | Summa | Summa | Summa | Summa | Summa | % |
| Eiropas Reģionālās attīstības fonda finansējums |  |  |  |  |  |  |  |  |  |
| Attiecināmais valsts budžeta finansējums |  |  |  |  |  |  |  |  |  |
| Citas attiecināmās publiskās izmaksas |  |  |  |  |  |  |  |  |  |
| **Kopējās attiecināmas publiskās attiecināmās izmaksas** |  |  |  |  |  |  |  |  |  |
| Kopējās attiecināmās privātās izmaksas |  |  |  |  |  |  |  |  |  |
| **Kopējās attiecināmās izmaksas** |  |  |  |  |  |  |  |  |  |
| Citas neattiecināmās publiskās izmaksas |  |  |  |  |  |  |  |  |  |
| Citas neattiecināmās privātās izmaksas |  |  |  |  |  |  |  |  |  |
| **Kopējās neattiecināmās izmaksas** |  |  |  |  |  |  |  |  |  |
| ***Kopējās izmaksas*** |  |  |  |  |  |  |  |  |  |

*Projekta “Finansēšanas plānā” (2.pielikums) norāda projektā plānoto izmaksu sadalījumu pa gadiem un finansēšanas avotiem, nodrošinot atbilstošu finansējuma sadalījuma proporciju katrā īstenošanas gadā, un ievērojot projekta iesniegumā norādīto darbību īstenošanas laika periodu un attiecīgai darbībai nepieciešamo finansējuma apjomu.*

*Izmaksas, kas veiktas pirms līguma par projekta īstenošanu noslēgšanas ir attiecināmas projekta ietvaros atbilstoši MK noteikumu 37.punktam, un finansēšanas plānā jānorāda tajā gadā, kurā tiks noslēgts līgums par projekta īstenošanu un/vai, tiks iesniegts maksājuma pieprasījums finanšu līdzekļu atmaksai projekta ietvaros. Izmaksas plāno ne ilgāk kā līdz 31.12.2023.*

*Atbilstoši MK noteikumu 9.2. apakšpunktam otrās projektu iesniegumu atlases kārtas ietvaros pieejamais kopējais attiecināmais finansējums ir 91 068 678 euro, tai skaitā Eiropas Reģionālās attīstības fonda finansējums – 64 334 618 euro un nacionālais finansējums – 26 734 060 euro (valsts budžeta finansējums – 22 284 211 euro un privātais finansējums 4 449 849 euro).*

*Attiecīgi kolonnā “Kopā” norādītās summas attiecīgajās ailēs nevar pārsniegt šos maksimālo summu ierobežojumus.*

***Atbilstoši MK noteikumu 11.punktam Eiropas Reģionālās attīstības fonda finansējums nevar pārsniegt 70,64%, bet valsts budžeta finansējums 24,47 % no MK noteikumu 9.2. apakšpunktā minētā atlases kārtai plānotā kopējā attiecināmā finansējuma***

***Attiecībā uz privāto līdzfinansējumu*** *projekta iesniegumā finansējuma proporcija jānorāda atbilstoši MK noteikumu 12. un 13. punktā noteiktajām prasībām, ievērojot atlases nolikuma 6.pielikumā “Infrastruktūras izmantošanas valsts apmaksāto pakalpojumu sniegšanai un citu darbību veikšanai proporcijas aprēķināšanas un aprēķina iekļaušanas projekta iesnieguma veidlapā metodika” norādīto, tai skaitā****:***

* ***ja atbilstoši Publisko izmaksu maksimālā un privāto izmaksu minimālā apjoma aprēķinam minimālais privātais finansējums (projekta iesnieguma 4.pielikums 3.kolonna) pārsniedz MK noteikumu 11.punktā noteikto minimālo privāto līdzfinansējuma apmēru (4.89%), tad starpība piesaistāma kā neattiecināmais finansējums.***
* ***ja atbilstoši Publisko izmaksu maksimālā un privāto izmaksu minimālā apjoma aprēķinam minimālais privātais finansējums (projekta iesnieguma 4.pielikums 3.kolonna) ir mazāks par MK noteikumu 11.punktā noteikto minimālo privāto līdzfinansējuma apmēru (4.89%), tad projektam jāpiesaista privātais finansējums MK noteikumu 10.punktā noteiktā minimālā privātā līdzfinansējuma apjomā, proti ne mazāk kā 4.89%.***

***Finansēšanas plānā:***

* *visas attiecināmās izmaksas pa gadiem plāno aritmētiski precīzi (gan horizontāli, gan vertikāli viena gada ietvaros) ar diviem cipariem aiz komata, summas norādot euro.*
* *projekta iesniedzējs aizpilda tabulu, norādot attiecīgās summas “baltajās” šūnās, pārējie tabulas lauki aizpildās automātiski, taču* ***projekta iesniedzēja pienākums ir pārliecināties par veikto aprēķinu pareizību****;*
* *nodrošina, ka projekta kopējās attiecināmās izmaksas kolonnā “Kopā” atbilst “Projekta budžeta kopsavilkumā” (3.pielikums) ailē “KOPĀ” norādītajām kopējām attiecināmajām izmaksām;*
* *ja attiecīgajā gadā kādā ailē nav plānots finansējums, norāda “0,00”.*

*Ņemot vērā, ka ar Ministru kabineta 2017.gada 26.marta rīkojumu Nr.160 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” apstiprināti grozījumi darbības programmā “Izaugsme un nodarbinātība”, kas paredz samazināt 9.3.2.specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” snieguma ietvarā noteiktā kopējā finanšu rādītāja apmēru 2018. gadam uz 26 665 244 euro, attiecīgi projekta finansējuma plānojumam pa gadiem jāveicina kopējā noteiktā finanšu rādītāja vērtības sasniegšanu - 26 665 244 euro.*

3.pielikums

projekta iesniegumam

|  |
| --- |
| **Projekta budžeta kopsavilkums** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Kods** | **Izmaksu pozīcijas nosaukums\*** | **Izmaksu veids (tiešās/ netiešās)** | **Daudzums** | **Mēr-vienība \*\*\*** | **Projekta darbības Nr.** | **Izmaksas** | | **KOPĀ** | | **t.sk. PVN** |
| **attiecināmās** | **neattiecināmās** | **EUR** | **%** |  |
| **5.** | **Informācijas sistēmu izstrādes, ieviešanas un kvalitātes kontroles izmaksas** | **Tiešās** |  |  |  |  |  |  |  |  |
| 5.1. | Infrastruktūras attīstība kvalitātes nodrošināšanas sistēmas ieviešanai  *MK noteikumu 31.punkts .*  *MK noteikumu 25.4. apakšpunktā minētās atbalstāmās darbības finansējums nepārsniedz 10 % no kopējām projekta izmaksām, un tās ietvaros ir attiecināmas ārstniecības iestādes informācijas un komunikāciju tehnoloģiju attīstības izmaksas, kas saistītas ar ārstniecības iestādes līdzdalību kvalitātes nodrošināšanas sistēmā.* | Tiešās |  |  |  |  |  |  |  |  |
| **6.** | **Materiālu, aprīkojuma un iekārtu izmaksas** | **Tiešās** |  |  |  |  |  |  |  |  |
| 6.2. | Aprīkojuma un iekārtu izmaksas | Tiešās |  |  |  |  |  |  |  |  |
| 6.2.1. | Telpu aprīkošanas izmaksas  *MK noteikumu 28.2.4.2. apakšpunkts .*  *Telpu aprīkošanas izmaksas, kas ietver medicīniskās ierīces un tehnoloģijas, tai skaitā iebūvējamās iekārtas un tehnoloģijas, mēbeles, saimnieciskās ierīces un aprīkojumu, IT un citu aprīkojumu telpu funkcionalitātes nodrošināšanai.*  *Summa kopā par izmaksu pozīcijām Nr. 7.4.1. un Nr. 6.2.1. kopā nepārsniedz 15 % no attiecināmajām būvniecības izmaksām (izmaksu pozīcija Nr. 7.5.1., 7.5.2., 7.5.3., 7.4.1., 6.2.1. ) un tajās neiekļauj MK noteikumu*[*30. punktā*](http://likumi.lv/ta/id/287656-noteikumi-par-darbibas-programmas-izaugsme-un-nodarbinatiba-9-3-2-specifiska-atbalsta-merka-uzlabot-kvalitativu-veselibas#p30)*minētās ārstniecības procesam tieši nepieciešamo tehnoloģiju iegādes, piegādes un montāžas izmaksas.* | Tiešās |  |  |  |  |  |  |  |  |
| 6.4. | Citas izmaksas | Tiešās |  |  |  |  |  |  |  |  |
| 6.4.1. | Tehnoloģiju iegāde, piegāde un montāža  *MK noteikumu 30. punkts .*  *Atbilstoši MK noteikumu 25.3. apakšpunktā minētās atbalstāmās darbības ietvaros ir attiecināmas ārstniecības procesam tieši nepieciešamo tehnoloģiju iegādes, piegādes un montāžas izmaksas par medicīniskajām tehnoloģijām, kuru vienas vienības piegādes izmaksas pārsniedz 20 000 euro un par kuru iegādi saņemts Veselības ministrijas saskaņojums.* | Tiešās |  |  |  |  |  |  |  |  |
| **7.** | **Būvniecības izmaksas** | **Tiešās** |  |  |  |  |  |  |  |  |
| 7.1. | Projektēšanas izmaksas  *MK noteikumu 28.1.apakšpunkts .*  *Būvprojekta minimālā sastāvā un būvprojekta izstrādes izmaksas, projekta ekspertīžu izmaksas, autoruzraudzības un būvuzraudzības izmaksas un normatīvajos aktos noteiktās attiecīgo būvspeciālistu obligātās apdrošināšanas izmaksas.*  *Summa kopā par izmaksu pozīciju Nr. 7.1. nepārsniedz 10 % no attiecināmajām būvniecības izmaksām (izmaksu pozīcija Nr. 7.5.1., 7.5.2, 7.5.3., 7.4.1., 6.2.1. ).* | Tiešās |  |  |  |  |  |  |  |  |
| 7.4. | Būvdarbu izmaksas (infrastruktūra – ceļu, dzelzceļu, ūdensvadu, kanalizācijas, interneta utt., tai skaitā labiekārtošanas izmaksas) | Tiešās |  |  |  |  |  |  |  |  |
| 7.4.1. | Infrastruktūras labiekārtošanas izmaksas  *MK noteikumu 28.2.4.1. apakšpunkts .*  *Apzaļumošanas izmaksas atbilstoši būvprojekta risinājumam.*  *Summa kopā par izmaksu pozīcijām Nr. 7.4.1. un Nr. 6.2.1. kopā nepārsniedz 15 % no attiecināmajām būvniecības izmaksām (izmaksu pozīcija Nr. 7.5.1., 7.5.2., 7.5.3., 7.4.1., 6.2.1. ) un tajās neiekļauj MK noteikumu*[*30. punktā*](http://likumi.lv/ta/id/287656-noteikumi-par-darbibas-programmas-izaugsme-un-nodarbinatiba-9-3-2-specifiska-atbalsta-merka-uzlabot-kvalitativu-veselibas#p30)*minētās ārstniecības procesam tieši nepieciešamo tehnoloģiju iegādes, piegādes un montāžas izmaksas.* | Tiešās |  |  |  |  |  |  |  |  |
| 7.5. | Būvdarbu izmaksas (ēkas), tai skaitā labiekārtošanas izmaksas | Tiešās |  |  |  |  |  |  |  |  |
| 7.5.1. | Būvlaukuma ierīkošanas un novākšanas izmaksas  *MK noteikumu 28.2.1.apakšpunkts .* | Tiešās |  |  |  |  |  |  |  |  |
| 7.5.2. | Jaunu ēku būvniecības izmaksas  *MK noteikumu 28.2.2.apakšpunkts* | Tiešās |  |  |  |  |  |  |  |  |
| 7.5.3. | Atjaunošanas un pārbūves izmaksas  *MK noteikumu 28.2.3. apakšpunkts .* | Tiešās |  |  |  |  |  |  |  |  |
| **10.** | **Informatīvo un publicitātes pasākumu izmaksas**  *MK noteikumu 32. punkts.*  *MK noteikumu 25.5. apakšpunktā minētā atbalstāmās darbība ietver informācijas un publicitātes nodrošināšanas izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana.* | **Tiešās** |  |  |  |  |  |  |  |  |
| **15.** | **Neparedzētie izdevumi**  *MK noteikumu 33. punkts.*  *MK noteikumu*[*25. punktā*](http://likumi.lv/ta/id/287656-noteikumi-par-darbibas-programmas-izaugsme-un-nodarbinatiba-9-3-2-specifiska-atbalsta-merka-uzlabot-kvalitativu-veselibas#p25)*minēto atbalstāmo darbību īstenošanai ir attiecināmas neparedzētās izmaksas līdz 2 % no projekta kopējām tiešajām attiecināmajām izmaksām, ko projekta iesniegumā plāno kā vienu izmaksu pozīciju un izmanto MK noteikumu 34.2. apakšpunktā minēto pārējo attiecināmo papildu īstenošanas izmaksu segšanai, kas neparedzamu apstākļu dēļ ir kļuvušas nepieciešamas projekta īstenošanai.* | **-** |  |  |  |  |  |  |  |  |
|  | **KOPĀ** |  |  |  |  |  |  |  |  |  |

\* Izmaksu pozīcijas norāda saskaņā ar normatīvajā aktā par attiecīgā Eiropas Savienības fonda specifiskā atbalsta mērķa īstenošanu norādītajām attiecināmo izmaksu pozīcijām

\*\*\* Nomas gadījumā mērvienību norāda ar laika parametru (/gadā vai /mēnesī).

*Projekta iesnieguma 3.pielikumā “Projekta budžeta kopsavilkums” izmaksu pozīcijas ir definētas atbilstoši MK noteikumu 28., 30., 31., 32., 33. punktā nosauktajām attiecināmajām izmaksu pozīcijām, ievērojot Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1. pielikumā norādīto izmaksu klasifikāciju.*

*Projekta iesniedzējs, aizpildot projekta iesnieguma 3.pielikumu “Projekta budžeta kopsavilkums”, var nodefinētajām pozīcijām izveidot* ***apakšlīmeņus*** *(pieļaujams definēt vēl trīs apakšlīmeņus). Piemēram, projekta iesniedzējs var nepieciešamības gadījumā veidot 5.1.1. un 5.1.2. izmaksu pozīcijas, ja nepieciešams definēto izmaksu pozīciju dalīt sīkāk. Jaunas papildu pozīcijas veidot projekta iesniedzējs nevar. Piemēram, projekta iesniedzējs nevar pievienot izmaksu pozīciju 5.3.. Ja kādu no izmaksām nav iespējams iekļaut jau nodefinētajās, lūdzu konsultēties ar Centrālo finanšu un līgumu aģentūru atlases nolikumā noteiktajā kārtībā. Papildus lūdzam ņemt vērā, ka summas pa pozīcijām jānorāda zemākajā apakšlīmenī, t.i. nevar būt situācija, kad summa ir norādīta virspozīcijā, bet nav apakšpozīcijā.*

*Plānojot projekta budžetu, jāievēro, ka projektā var iekļaut tikai tādas izmaksas, kas ir nepieciešamas projekta īstenošanai un to nepieciešamība izriet no projekta iesnieguma 5.pielikumā norādītajām projekta darbībām un projekta iesniegumā iekļautajiem aprakstiem. Izmaksām ir jānodrošina rezultātu sasniegšana (5.pielikumā plānotie rezultāti) un jāveicina uzraudzības rādītāju sasniegšana (MK noteikumu 7.punksts).*

*Plānojot attiecināmās izmaksas, jāņem vērā MK noteikumos noteiktās izmaksu pozīcijas, to ierobežojumus un Vadošās iestādes Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā noteiktais. Vadlīnijas pieejamas Eiropas Savienības fondu tīmekļa vietnē* [*www.esfondi.lv*](http://www.esfondi.lv) *(*[*http://www.esfondi.lv/page.php?id=1196*](http://www.esfondi.lv/page.php?id=1196) *).*

*Kolonnā* ***“Izmaksu pozīcijas nosaukums”*** *ir iekļautas tādas izmaksas, kas atbilst MK noteikumu 28., 30., 31., 32., 33. punktā noteiktajām pozīcijām.*

*Kolonnā* ***“Izmaksu veids (tiešās/ netiešās)”*** *informācija norādīta atbilstoši MK noteikumiem.*

*Kolonnā* ***“Daudzums”*** *norāda, piemēram, līgumu skaitu, mēnešu skaitu. Norādītā informācija kolonnās “Daudzums” un “Mērvienība” nedrīkst būt pretrunīga ar projekta iesnieguma 5.pielikumā norādītajiem plānotajiem darbību rezultātiem.*

*Kolonnā* ***“Mērvienība”*** *norāda vienības nosaukumu.*

*Kolonnā* ***“Projekta darbības Nr.”*** *norāda atsauci uz projekta darbību, uz kuru šīs izmaksas attiecināmas. Ja izmaksas attiecināmas uz vairākām projekta darbībām - norāda visas. Projekta darbības numuram jāsakrīt ar projekta iesnieguma 5.pielikumā norādīto projekta darbības (vai apakšdarbības - ja attiecināms) numuru. Jāievēro, ka darbībām jāatbilst MK noteikumu 25.punktā noteiktajām (otrā atlases kārta).*

*Kolonnā “****Attiecināmās izmaksas”*** *norāda attiecīgās izmaksas euro ar diviem cipariem aiz komata. Ja projektā attiecīgajā izmaksu pozīcijā vai kolonnā izmaksas netiek plānotas, norāda “0,00”. Plānoto izmaksu apjoms nedrīkst pārsniegt MK noteikumos noteikto izmaksu ierobežojumus gan procentuāli, gan uz vienu vienību, atbilstoši MK noteikumu 28., 30., 31., 33. .punktā noteiktajām.*

*Kolonnā* ***“Kopā”*** *“EUR” norāda summu, ko veido attiecināmās izmaksas, vienlaikus procentuālais apmērs tiek aprēķināts no projekta kopējām izmaksām.*

*Kolonnā* ***“t.sk. PVN”*** *informāciju norāda, ja projekta iesniedzējs ir reģistrējies kā PVN maksātājs.*

***MK noteikumos noteiktie izmaksu pozīciju kopējie ierobežojumi:***

* *Saskaņā ar MK noteikumu 30.punktu MK noteikumu 25.3. apakšpunktā minētās atbalstāmās darbības ietvaros ir attiecināmas ārstniecības procesam tieši nepieciešamo tehnoloģiju iegādes, piegādes un montāžas izmaksas par medicīniskajām tehnoloģijām, kuru vienas vienības piegādes izmaksas pārsniedz 20 000 euro un par kuru iegādi saņemts Veselības ministrijas saskaņojums, saskaņošanas kārtība noteikta Veselības ministrijas “Ārstniecības procesam tieši nepieciešamo medicīnisko tehnoloģiju, kuru vienas vienības piegādes izmaksas 20 000 euro, iegādes saskaņošanas kārtība” izstrādātajā kārtībā (http://esfondi.vm.gov.lv/images/userfiles/9\_3\_2\_/med.tehnologiju\_kartiba1\_1.pdf* *), kā rezultātā projekta iesniegumam jāpievieno Veselības ministrijas saskaņojums (lēmums) par ārstniecības procesam tieši nepieciešamo medicīnisko tehnoloģiju, kuru vienas vienības piegādes izmaksas pārsniedz 20 000 euro, iegādi, pamatojoties uz MK noteikumu 30.punktā noteikto.*
* *Neparedzētās izmaksas (izmaksu pozīcija Nr. 15.) atbilstoši MK noteikumu 33. punktam līdz 2% no projekta kopējām tiešajām attiecināmajām izmaksām, ko projekta iesniegumā plāno kā vienu izmaksu pozīciju un izmanto MK noteikumu 34.2. apakšpunktā minēto pārējo attiecināmo papildu īstenošanas izmaksu segšanai, kas neparedzamu apstākļu dēļ ir kļuvušas nepieciešamas projekta īstenošanai;*
* *Izmaksu pozīcijā Nr. 5.1. norāda summu, kas nepārsniedz 10 % no kopējām projekta izmaksām, un tās ietvaros ir attiecināmas ārstniecības iestādes informācijas un komunikāciju tehnoloģiju attīstības izmaksas, kas saistītas ar ārstniecības iestādes līdzdalību kvalitātes nodrošināšanas sistēmā.*
* *Izmaksu pozīcijā Nr. 7.1. norāda summu, kas nepārsniedz 10 % no attiecināmajām būvniecības izmaksām (izmaksu pozīcija Nr. 7.5.1., 7.5.2., 7.5.3., 7.4.1., 6.2.1. ).*
* *Izmaksu pozīciju Nr. 7.4.1. un Nr. 6.2.1. summa kopā nepārsniedz 15 % no attiecināmajām būvniecības izmaksām (izmaksu pozīcija Nr. 7.5.1., 7.5.2., 7.5.3., 7.4.1., 6.2.1. ) un tajās neiekļauj MK noteikumu*[*30. punktā*](http://likumi.lv/ta/id/287656-noteikumi-par-darbibas-programmas-izaugsme-un-nodarbinatiba-9-3-2-specifiska-atbalsta-merka-uzlabot-kvalitativu-veselibas#p30)*minētās ārstniecības procesam tieši nepieciešamo tehnoloģiju iegādes, piegādes un montāžas izmaksas (izmaksu pozīcija 6.4.1).*

4.pielikums

projekta iesniegumam

|  |  |  |  |
| --- | --- | --- | --- |
| **Publisko izmaksu maksimālā un privāto izmaksu minimālā apjoma aprēķins (EUR)** | | | |
| **Kopējais finansējums (EUR)** | **Maksimālais publiskais finansējums (EUR)** | **Minimālais privātais finansējums (EUR)** | **Atsauce uz finansējuma saņēmēja rīkojumu, ar kuru apstiprināts informāciju pamatojošs aprēķins** |
| 1 | 2 | 3 = 1 – 2 | 4 |
|  |  |  |  |

*Projekta iesnieguma 4.pielikumā* “*Publisko izmaksu maksimālā un privāto izmaksu minimālā apjoma aprēķins (EUR)” informācija tiek norādīta atbilstoši MK noteikumu 1.pielikumam un ņemot vērā atlases nolikuma 6.pielikumā “Infrastruktūras izmantošanas valsts apmaksāto pakalpojumu sniegšanai un citu darbību veikšanai proporcijas aprēķināšanas un aprēķina iekļaušanas projekta iesnieguma veidlapā metodika ” noteikto.*

*Saskaņā ar MK noteikumu 15.punktu finansējuma saņēmējs infrastruktūras izmantošanas proporcijas aprēķinus apstiprina ar finansējuma saņēmēja rīkojumu, aprēķina rezultātus norāda MK noteikumu*[*1. pielikumā*](http://likumi.lv/ta/id/287656-noteikumi-par-darbibas-programmas-izaugsme-un-nodarbinatiba-9-3-2-specifiska-atbalsta-merka-uzlabot-kvalitativu-veselibas#piel1)*minētajā veidlapā un pievieno līguma par projekta īstenošanu pielikumā. Apstiprināto finansējuma saņēmēja rīkojumu finansējuma saņēmējs iesniedz sadarbības iestādē:*

* *iesniedzot projekta iesniegumu;*
* *projekta īstenošanas laikā līdz attiecīgā gada 30. aprīlim;*
* *pēc projekta pabeigšanas kopā ar attiecīgo ikgadējo pēcprojekta pārskatu.*

5.pielikums

projekta iesniegumam

**PROJEKTA DARBĪBAS UN SASNIEDZAMIE REZULTĀTI**

|  |  |  |  |  |  |
| --- | --- | --- | --- | --- | --- |
| **Projekta darbības un sasniedzamie rezultāti:** | | | | | |
| **N.p.k.** | **Projekta darbība\*** | **Projekta darbības apraksts** | **Rezultāts** | **Rezultāts skaitliskā izteiksmē** | |
| **Skaits** | **Mērvienība** |
| 1. | *Piemēram, Renovācija un rekonstrukcija operāciju zālē* | *Darbības aprakstā pamato tās nepieciešamību, apraksta rīcību un pasākumus, kādi tiks veikti attiecīgās darbības īstenošanas laikā.*  *Katrai projekta darbībai ir jānorāda pamatots (skaidri izriet no attiecīgās projekta darbības), precīzi definēts un izmērāms rezultāts, kas katras projekta darbības rezultātā tiks sasniegts.* | *Piemēram, renovētā operāciju zāle* | *...* | *…* |
| 2. | … | … | …. | … | … |
| … | … | … | …. | … | … |

\* Projekta darbībām jāsakrīt ar projekta īstenošanas laika grafikā (1.pielikums) norādīto. Jānorāda visas projekta ietvaros atbalstāmās darbības – gan tās, kas veiktas pirms projekta iesnieguma apstiprināšanas, gan tās, ko plānots veikt pēc projekta iesnieguma apstiprināšanas.

*Kolonnā “N.p.k..” norāda attiecīgās darbības numuru, numerācija tiek saglabāta arī citās projekta iesnieguma sadaļās, t.i., 1.pielikumā un 3.pielikumā;*

*Kolonnā “Projekta darbība” norāda konkrētu darbības nosaukumu, ja nepieciešams, tad papildina ar apakšdarbībām.*

***Ja tiek norādītas apakšdarbības, tad tām noteikti jānorāda arī darbības apraksts un rezultāts, aizpildot visas kolonnas.***

***Ja tiek veidotas apakšdarbības, tad virsdarbībai nav obligāti jānorāda informācija kolonnās “Rezultāts”, Rezultāts skaitliskā izteiksmē”, jo nav nepieciešams dublēt informāciju, ko jau norāda par apakšdarbībām.***

*Kolonnā “Projekta darbības apraksts” projekta iesniedzējs apraksta, kādi pasākumi un darbības tiks veiktas attiecīgās darbības īstenošanas laikā.*

*Kolonnās “Rezultāts” un “Rezultāts skaitliskā izteiksme” norāda precīzi definētu un reāli sasniedzamu rezultātu, tā skaitlisko izteiksmi (norāda* ***tikai*** *konkrētu skaitlisku informāciju) un atbilstošu mērvienību.*

***Katrai darbībai vai apakšdarbībai jānorāda viens sasniedzamais rezultāts, var veidot vairākas apakšdarbības, ja darbībām paredzēti vairāki rezultāti.***

*Plānojot projekta darbības, projekta iesniedzējam ir nepieciešams apzināt un uzskaitīt veicamās darbības, kas vērstas uz projekta mērķa, plānoto rādītāju un rezultātu sasniegšanu. Projekta darbību plānošanā ievēro MK noteikumu* *nosacījumus.*

***Projektā var plānot tikai tādas darbības, kas atbilst MK noteikumu 25.punktā noteiktajām atbalstāmajām darbībām otrās projektu iesniegumu atlases kārtas ietvaros:***

* *būvdarbi;*
* *tehnoloģiju iegāde, piegāde un montāža;*
* *infrastruktūras attīstība kvalitātes nodrošināšanas sistēmas ieviešanai;*
* *informācijas un publicitātes pasākumu nodrošināšana.*

***Atbilstoši MK noteikumu 26.punktam finansējuma saņēmējiem ir atbalstāmas MK noteikumu***[***25. punktā***](http://likumi.lv/ta/id/287656-noteikumi-par-darbibas-programmas-izaugsme-un-nodarbinatiba-9-3-2-specifiska-atbalsta-merka-uzlabot-kvalitativu-veselibas#p25)***minētās atbalstāmās darbības infrastruktūrā, kas daļēji vai pilnībā saistīta ar neatliekamās medicīniskās palīdzības un veselības aprūpes pakalpojumu sniegšanu četrās prioritārajās veselības jomās – sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības aprūpes jomā.***

*Plānojot plānotās infrastruktūras attīstības darbības, ņem vērā ar Ministru kabineta 2016.gada 9.augusta sēdes protokollēmuma Nr.39 45.§. apstiprināto informatīvo ziņojumu “Par VSIA Paula Stradiņa klīniskā universitātes slimnīca” A korpusa otrās kārtas attīstību” un atbildes projekts Saeimas Sociālo un darba lietu komisijai un Publisko izdevumu revīzijas komisijai (par P.Stradiņa Klīniskās universitātes slimnīcas A korpusa otrās kārtas būvniecību)” .*

*Projektu darbības aprakstā sniegtajai informācijai nepārprotami jāliecina, ka projekta budžeta kopsavilkumā iekļautās izmaksas atbilst MK noteikumu 25. punktā noteiktajām atbalstāmajām darbībām un projekta darbību aprakstam jāliecina par atbilstību MK noteikumu noteiktajām attiecināmajām izmaksām. Projekta darbības, kas tiek plānotas atbilstoši MK noteikumu 25.2., 25.3., 25.4. apakšpunktā (būvdarbi, tehnoloģiju iegāde, piegāde un montāža, kā arī infrastruktūras attīstība kvalitātes nodrošināšanas sistēmas ieviešana) noteiktajām ir nodalītas un tiek plānotas kā atsevišķas darbības, t.i., būvdarbi katrā attīstāmā infrastruktūrā tiek plānoti kā atsevišķas darbības, ar apakšdarbībām izdalot projektēšanu, ekspertīzi, autoruzraudzību un obligāto apdrošināšanu, kā arī tehnoloģiju iegāde, piegāde un montāža un kvalitātes nodrošināšanas sistēmas ieviešana tiek plānotas kā atsevišķas darbības.*

***Lai projektu apstiprinātu atbilstoši izvirzītajiem kritērijiem projekta iesniegumā:***

* *projekta darbības atbilst 2016.gada 20.decembrī Ministru kabinetā apstiprinātajam informatīvajam ziņojumam "Par sistēmiski svarīgo ārstniecības iestāžu kartējumu un attīstības reformu" (20.12.2016 MK protokols Nr.69, 83.paragr.), proti vērtējot tikai atbilstību projekta iesniedzēja IV līmeņa ārstniecības iestādei un atbilstību 15.tabulā noteiktajiem Paula Stradiņa klīniskās universitātes slimnīcas pakalpojumu profiliem, kā arī atbilstību Ministru kabineta 2016.gada 9.augusta sēdes protokollēmuma Nr.39 45.§. apstiprinātajam informatīvajam ziņojumam “Par VSIA “Paula Stradiņa klīniskā universitātes slimnīca” A korpusa otrās kārtas attīstību” un atbildes projektam Saeimas Sociālo un darba lietu komisijai un Publisko izdevumu revīzijas komisijai (Par P.Stradiņa Klīniskās universitātes slimnīcas A korpusa otrās kārtas būvniecību)”.*
* *norādītājām darbībām pilnībā vai daļēji jābūt vērstām uz četrām prioritārajām jomām: sirds un asinsvadu, onkoloģijas, bērnu (sākot no perinatālā un neonatālā perioda) un psihiskā veselība, t.sk. jānorāda, ka Eiropas Reģionālās attīstības fonda atbalsts tiks izmantos tās infrastruktūras (vai infrastruktūras daļas) attīstībai, kura tiek izmantota četru prioritāro jomu vai ar tām saistīto jomu ietvaros.*
* *projekta iesniegumā norādītajām darbībām un sasniedzamajiem rezultātiem jāparedz darbības, kas vērstas uz veselības aprūpes pakalpojumu pieejamības uzlabošanu projekta iesniedzēja apkalpes teritorijā.*
* *projekta iesniegumā jānorāda, ka projekta darbības paredzēts īstenot, jo īpaši ņemot vērā veselības aprūpes pakalpojumu pieejamības problēmas sociālās, teritoriālās atstumtības un nabadzības riskam pakļautajiem iedzīvotājiem, t.sk. projekta iesniegumā jānorāda attiecīgās ārstniecības iestādes apkalpes zonā dzīvojošo iedzīvotāju skaits.*
* *projekta darbībām jābūt vērstām uz projekta iesnieguma aprakstīto problēmu risinājumu.*
* *norādītajām darbībām jābūt pamatotām, t.i., tās tieši ietekmē projekta mērķa, rezultātu un rādītāju sasniegšanu. Bez kādas no darbībām projekta mērķa, rezultātu un rādītāju sasniegšana nav iespējama. Katras darbības aprakstā ir pamatota tās nepieciešamība, aprakstīta tās ietvaros plānotā rīcība.*
* *norādītās darbības ir precīzi definētas, t.i., no darbību nosaukumiem var spriest par to saturu, plānotais darbību īstenošanas ilgums ir samērīgs un atbilstošs.*

6.pielikums

projekta iesniegumam

**PUBLICITĀTE**

|  |  |  |  |
| --- | --- | --- | --- |
| **Projekta informatīvie un publicitātes pasākumi** | | | |
| **Pasākuma veids** | **Pasākuma apraksts** | **Īstenošanas periods** | **Skaits** |
| Pagaidu informatīvais plakāts vai stends | *Piemēram:*  *Pagaidu informatīvais stends tiks izvietots pie ēkas, kurā paredzēts veikt pārbūvi…* | *Piemēram:*  *Visu projekta īstenošanas laiku* | *Piemēram:*  *2 gab.* |
| Patstāvīgā plāksne vai stends |  |  |  |
| Informācija tīmekļa vietnē |  |  |  |
| Citi (lūdzu norādīt) |  |  |  |

*Šajā projekta iesnieguma sadaļā projekta iesniedzējs, atbilstoši normatīvajos aktos[[1]](#footnote-1) noteiktajām prasībām, norāda informācijas un publicitātes pasākumus un sniedz pasākumu aprakstu (t.i., ko šis pasākums ietver, kas to īstenos, cik bieži), norāda īstenošanas periodu (piemēram, visu projekta īstenošanas laiku, konkrētus gada ceturkšņus), kā arī pasākumu skaitu.*

***Publicitātes pasākumu aprakstiem ir nepārprotami jāliecina, ka projekta iesniedzējs ir paredzējis nodrošināt visu obligāto publicitātes prasību ievērošanu, t.sk. atbilstošu vizuālo elementu ansambļa lietošanu.***

*Ailē* ***“Pagaidu informatīvais stends vai plakāts”*** *iekļauj informāciju par informatīvo stendu, kas finansējuma saņēmējam jānovieto redzamā vietā un jānodrošina, lai tā tekstuālā informācija būtu labi salasāma. Pagaidu informatīvo stendu var apvienot ar būvtāfeli, ja ir iespējams uz viena stenda izvietot visu nepieciešamo un obligāti izvietojamo informāciju par projektu, tostarp par finansiālo atbalstu no Eiropas Reģionālā attīstības fonda un šis stends jāuzstāda ne vēlāk kā pirmajā dienā, uzsākot projektu. Ja projekts tiek īstenots vairākās lokācijas vietās, tad informatīvo stendu/-us var izvietot tur, kur ir izmantots lielākais finansējuma apjoms, vai vietā kur tiks nodrošināta lielāka publicitāte. Informatīvā stenda minimālais izmērs 800 x 1200 mm.*

*Ja projekta kopējais publiskais finansējums nepārsniedz 500 000 euro , tad sabiedrībai redzamā vietā var izvietot plakātu ar informāciju par projektu (minimālais izmērs A3).*

*Ailē* ***“Pastāvīgā plāksne vai stends”*** *iekļauj informāciju par pastāvīgo stendu, kuru projekta īstenošanas vietā izvieto ne vēlāk kā 3 mēnešu laikā pēc projekta pabeigšanas un tā labi redzamā vietā atradīsies vismaz 3 gadus pēc projekta īstenošanas pabeigšanas (t.i., pēc pēdējā maksājuma saņemšanas). Pastāvīgā stenda minimālais izmērs 800 x 1200 mm. Ja projekta ietvaros paredzēts iegadāties un izstādīt tikai aprīkojumu, tad projekta iesniedzējs var paredzēt labi redzamā vietā uzstādīt patstāvīgo plāksni (minimālais izmērs A4, jeb 210x297mm).*

* *Pagaidu informatīvā stenda un patstāvīgā stenda izvietošana ir obligāta, ja projekta iesniegumā ir paredzēti infrastruktūras uzlabošanas vai būvniecības darbi vai iekārtu iegāde un projekta kopējais publiskais finansējums pārsniedz 500 000 EUR.*

*Ailē “****Informācija tīmekļa vietnē****” norāda informāciju par finansējuma saņēmēja tīmekļa vietnē plānotajām publikācijām par projekta īstenošanu, tostarp tā mērķiem un rezultātiem, un uzsverot no Eiropas Reģionālā attīstības fonda saņemto finansiālo atbalstu. Informācijas aktualizēšana finansējuma saņēmēja tīmekļa vietnē par projekta īstenošanu paredzēta* ***ne retāk kā reizi trijos mēnešos****.*

*Ailē “****Citi****” norāda informāciju par plānotajiem pasākumiem, kas saistīti ar informēšanu par projektu, taču nav uzskatāmi par obligātajiem publicitātes pasākumiem.*

*Kolonnā* ***“Pasākuma apraksts”*** *sniedz informāciju:*

* *par projekta mērķa grupu, kas piedalās projekta darbību īstenošanā un tiek informēta, ka projekts tiek līdzfinansēts no Eiropas Reģionālā attīstības fonda (ERAF);*
* *par to ko šis konkrētais publicitātes pasākums ietver un kas to īstenos un cik bieži.*

*Kolonnā* ***“Īstenošanas periods”*** *norāda plānoto attiecīgā pasākuma īstenošanas laika posmu, piemēram, viss projekta īstenošanas laiks vai konkrēti gada ceturkšņi.*

*Kolonnā* ***“Skaits”*** *norāda plānoto attiecīgo pasākumu skaitu*

7.pielikums

projekta iesniegumam

**SASKAŅA AR HORIZONTĀLAJIEM PRINCIPIEM**

|  |
| --- |
| **3.1. Saskaņa ar horizontālo principu “Vienlīdzīgas iespējas” apraksts (< 4000 zīmes >)** |
| *Projekta iesniedzējs sniedz informāciju, kā projekta mērķis un projektā plānotās darbības vērstas uz horizontālā principa „Vienlīdzīgas iespējas” ievērošanu neatkarīgi no dzimuma, invaliditātes veida, vecuma un etniskās piederības.*  *Lai projektu apstiprinātu atbilstoši projekta iesnieguma vērtēšanas kritērijiem, šajā punktā jāsniedz informācija par to, kā projekta mērķis un atbalstāmās darbības ir tieši vērstas uz sociālās atstumtības riskam pakļauto iedzīvotāju grupu situācijas uzlabošanu un nodrošina iespējas projekta dalībniekam saņemt vienlīdzīgus pakalpojumus, preces, palīdzību un informāciju neatkarīgi no dzimuma, invaliditātes veida, vecuma un citiem faktoriem.*  *Projekta ietvaros ir paredzētas specifiskas darbības, vides un informācijas pieejamības nodrošināšanai papildu būvnormatīvos noteiktajam, piemēram:*  *-        personu ar invaliditāti intereses pārstāvošo nevalstisko organizāciju ekspertu konsultācijas;  -        reljefa virsma būvēs;  -        kontrastējošs krāsojums pie līmeņu un virsmu maiņas;  -        marķējumi un piktogrammas;  -        aizsargmargas;  -        automātiski veramas durvis un fiksējoši durvju mehānismi;  -        ergonomiski rokturi un aprīkojums;  -        u.c. labās prakses piemēri un inovatīvi risinājumi.*  *Vairāk informācijas par horizontālo principu “Vienlīdzīgas iespējas” Labklājības ministrijas tīmekļa vietnē* [*http://sf.lm.gov.lv/lv/vienlidzigas-iespejas/2014-2020/*](http://sf.lm.gov.lv/lv/vienlidzigas-iespejas/2014-2020/)*.* |

|  |  |  |  |  |
| --- | --- | --- | --- | --- |
| **3.2. Projektā plānotie horizontālā principa “Vienlīdzīgas iespējas” ieviešanai sasniedzamie rādītāji:** | | | | |
| **Nr.** | **Rādītāja nosaukums** | **Sasniedzamā vērtība** | **Mērvienība** | **Piezīmes** |
| 1. | Objektu skaits, kuros ERAF ieguldījumu rezultātā ir nodrošināta vides un informācijas pieejamība |  |  | *Piemēram:*  *Atbilstoši noslēgtajam līgumam par projekta īstenošanu, dati tiks sniegti pēc fakta.* |
| … |  |  |  |  |

*Kolonnā “Sasniedzamā vērtība” norāda attiecīgajam rādītājam skaitlisko vērtību, kuru plānots sasniegt projekta īstenošanas rezultātā. Kolonnā “Piezīmes”, ja nepieciešams, sniedz informāciju, kas paskaidro norādītā attiecīgā rādītāja sasniedzamo vērtību.*

*Horizontālā principa “Vienlīdzīgas iespējas” ieviešanai sasniedzamie rādītāji definēti atbilstoši Labklājības ministrijas kā par horizontālo principu koordināciju atbildīgās iestādes izstrādātās metodikas horizontālā principa “Vienlīdzīgas iespējas” īstenošanas uzraudzībai 2014.-2020.gada plānošanas periodā 1.pielikumā un MK noteikumu 39.2.apakšpunktam. Projekta īstenošanas laikā finansējuma saņēmējam par šiem rādītājiem jāsniedz dati reizi gadā.*

***Ja uz projekta iesniegšanas brīdi nav iespējams noteikt vai plānot sasniedzamo vērtību, kolonnā “Sasniedzamā vērtība” projekta iesniedzējs attiecīgi atzīmē “-“ vai “0” un piezīmēs iekļauj informāciju, kas norāda, ka atbilstoši noslēgtajam līgumam par projekta īstenošanu dati tiks sniegti pēc fakta.***

|  |
| --- |
| **3.3. Saskaņa ar horizontālo principu “Ilgtspējīga attīstība” apraksts (< 4000 zīmes >)** |
| * *Projekta iesniegumā jādefinē projekta energoefektivitātes uzlabošanas rādītāji, proti projekta iesniegumā jāiekļauj vismaz viens no Ekonomikas ministrijas izstrādātajos metodiskajos ieteikumos noteiktajiem projekta energoefektivitātes uzlabošanas rādītājiem, jānosaka sākotnējais un sasniedzamais rādītājs (ja ir iespējams), un uzskaites metodika.* * ***Projekta iesniegumā jānorāda, ka projekta iesniedzējs ne tikai sniegs informāciju par enerģijas patēriņu (megavatstundās) pirms projekta īstenošanas, bet arī uzkrās un iesniegs sadarbības iestādei datus par enerģijas patēriņu (megavatstundas) pēc projekta īstenošanas.*** * ***Ja ir veikts ēkas energoaudits un saņemta energosertifikācija, attiecīgo dokumentāciju iesniedz kopā ar projekta iesniegumu, savukārt, ja attiecīgā dokumentācija nav pieejama uz projekta iesnieguma iesniegšanas brīdi, to iesniedz projekta īstenošanas laikā.*** * *Norāda informāciju, ja vismaz vienā projekta iepirkumā (iepirkuma konkursa nolikumā, atlases un vērtēšanas kritērijos) ir piemērota vai plānots piemērot* ***zaļo publisko iepirkumu principu.*** * *Lai projekta iesniegums vērtēšanā saņemtu punktu par zaļā publiskā iepirkuma principu piemērošanu, ir jānorāda informācija par iepirkumiem, kuros tiek piemērots zaļais iepirkums.* * *Jāieplāno arī sasniedzamā vērtība, piemēram, piemēroto zaļo publisko iepirkumu skaits. Ja projekta iesniegums vērtēšanā saņēmis punktus par zaļā publiskā iepirkuma piemērošanu, finansējuma saņēmējam par sasniegto rādītāju ir jāsniedz informācija pēc projekta īstenošanas noslēguma maksājuma pieprasījumā.*   *Papildu informācija par horizontālo principu “Ilgtspējīga attīstība” un zaļā publiskā iepirkuma piemērošanu pieejama:*   * *VARAM izstrādātajā „Metodikā 2014. – 2020.gada Eiropas Reģionālās attīstības fonda, Eiropas Sociālā fonda un Kohēzijas fonda ieviešanā iesaistītajiem horizontālās principa „Ilgtspējīga attīstība” īstenošanas uzraudzībai” vietnē:* [*http://www.varam.gov.lv/in\_site/tools/download.php?file=files/text/Finansu\_instrumenti/koh\_f/nac\_prog\_2014\_2020//metodika\_HP\_IA\_DP\_2015\_2.zip*](http://www.varam.gov.lv/in_site/tools/download.php?file=files/text/Finansu_instrumenti/koh_f/nac_prog_2014_2020//metodika_HP_IA_DP_2015_2.zip) *;* * *Vides aizsardzības un reģionālās attīstības ministrijas (turpmāk – VARAM) vietnē* [*http://www.varam.gov.lv/lat/darbibas\_veidi/zalais\_publiskais\_iepirkums/*](http://www.varam.gov.lv/lat/darbibas_veidi/zalais_publiskais_iepirkums/) *;*   *zaļā publiskā iepirkuma rokasgrāmatā, kas pieejama vietnē:* [*http://ec.europa.eu/environment/gpp/pdf/handbook\_2016\_lv.pdf*](http://ec.europa.eu/environment/gpp/pdf/handbook_2016_lv.pdf) |

|  |  |  |  |  |  |
| --- | --- | --- | --- | --- | --- |
| **3.4. Projektā plānotie horizontālā principa “Ilgtspējīga attīstība” ieviešanai sasniedzamie rādītāji:** | | | | | |
| **Nr.** | **Rādītāja nosaukums** | **Sākotnējā vērtība** | **Sasniedzamā vērtība** | **Mērvienība** | **Piezīmes** |
| 1. | Enerģijas patēriņš  *Ja ieguldījumi tiek veikti vairākās ēkās, tad jāizveido atsevišķs pielikums, kurā projekta iesniedzējs sniedz pārskatu par katras ēkas sākotnējo un sasniedzamo vērtību, bet šajā tabulā sniedz apkopotus datus par visām iesaistītajām ēkām, kurās tiek veikti ieguldījumi.* | *Jānorāda faktiskais enerģijas patēriņš pirms projekta realizācijas par katru ēku (izņemot jaunbūves)* | *Jānorāda energosertifi­kātā norādītā sasniedzamā vērtība*  *katrai ēkai (ja attiecināms) un/vai kolonnā “Piezīmes” norāda, ka dati par sasniegto vērtību tiks sniegti pēc projekta īstenošanas atbilstoši faktam* | MWh |  |
| 2. | *Piemēram,*  *Piemērots zaļais publiskais iepirkums* |  | *norāda summu euro* | *EUR* | *Dati par sasniegto vērtību tiks sniegti pēc projekta īstenošanas.* |

8.pielikums

projekta iesniegumam

**VALSTS ATBALSTA JAUTĀJUMI**

|  |  |  |  |
| --- | --- | --- | --- |
| 7.1. | Projekta īstenošanas veids: | *Šajā SAM pasākumā projekta iesniedzējs no klasifikatora norāda “****projektā finansējuma saņēmējs saņem valsts atbalstu, bet nav valsts atbalsta, t.sk. de minimis sniedzējs****”.* | |
| 7.2. | Atbalsta instruments: | *Šajā SAM pasākumā projekta iesniedzējs no klasifikatora norāda “****tiešais maksājums no valsts vai pašvaldības budžeta (subsīdija vai dotācija)****”, jo valsts atbalsts pasākuma ietvaros tiek sniegts granta veidā.* | |
| 7.3. | Atbalsta mērķis jeb valsts atbalsta regulējums, atbilstoši kuram projekts tiek īstenots  (atzīmēt vienu vai vairākas atbilstošās vērtības) | | |
| 7.3.1. | *Eiropas Komisijas 2011. gada 20. decembra lēmums Nr.*[*2012/21/ES*](http://eur-lex.europa.eu/eli/dec/2012/21/oj/?locale=LV)*par Līguma par Eiropas Savienības darbību*[*106. panta*](http://likumi.lv/ta/id/287656-noteikumi-par-darbibas-programmas-izaugsme-un-nodarbinatiba-9-3-2-specifiska-atbalsta-merka-uzlabot-kvalitativu-veselibas#p106)*2. punkts* | | *Šajā SAM pasākumā finansējuma saņēmējs obligāti izvēlas šo klasifikatora vērtību.* |
| …. |  | |  |
| 7.5. | Projekts nav uzsākts (atbilstoši specifiskā atbalsta mērķa vai tā pasākuma Ministru kabineta noteikumos noteiktajam termiņam) | | *Projekta iesniedzējs var izvēlēties vienu turpmāk minētajām klasifikatora vērtībām:*   * *“Projekts ir uzsākts”;* * *“Projekts nav uzsākts”.*   *Saskaņā ar MK noteikumu 37.punktu projekta izmaksas ir attiecināmas, ja tās atbilst MK noteikumos minētajām izmaksu pozīcijām un ir radušās no MK noteikumu spēkā stāšanās dienas (2016.gada 28.decembris).* |

*Piezīme: Finanšu instrumentu pasākumu gadījumā tiek aizpildīta atsevišķa veidlapa*

1. Eiropas Parlamenta un Padomes 2013.gada 17.decembra regulai (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, ESF, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, ESF, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (115.pants un XII pielikums), MK noteikumos noteiktajam, Ministru kabineta 2015.gada 17.februāra noteikumiem Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un 2015.gada 31.marta Eiropas Savienības fondu 2014.-2020.gada plānošanas perioda publicitātes vadlīnijām Eiropas Savienības fondu finansējuma saņēmējiem [↑](#footnote-ref-1)